Nextaṛ asentel-a sumata imi d tazrawt icudden ɣer yimmal n tutlayt tamaziɣt. Akken i nwala, tutlayt-a tesɛa sin n yizuyaṛ: d tutlayt tayemmat i yinelmaden imazɣawalen, d tutlayt tis snat i yinelmaden iɛerbawalen. D tidet issin n yigrawen-a imutlayen ttmagaren-d uguren deg tigzi d ulmad n tutlayt tamaziɣt, maca nextaṛ ad nemmeslay ɣef inelmaden iɛerbawalen, acku nwala belli maci aṭas i d-tyeqqaren.